**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2021/2022. година)**

Припремни период: децембар 2021. године

Реализација: март–мај 2022. године

|  |  |
| --- | --- |
| **Департман који реализује пројекат** | Департман за француски језик и књижевност |
| **Назив пројекта** | *Француски језик и књижевност на Филозофском факултету у Нишу: ретроспектива и перспектива* |
| **Руководилац пројекта** | Проф. др Иван Јовановић |
| **Секретар пројекта** | Доц. др Никола Бјелић |

|  |  |
| --- | --- |
| **Образложење пројекта** | Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: до 3.000 карактера са размацима.  Пројекат подразумева активности које се тичу промовисања француског језика и књижевности, франкофоних вредности и франкофоних култура у Србији, њиховог научног и струног проучавања, поглед на историју и перспективе проучавања француског језика и књижевности на Департману за француски језик и књижевност Филозофског факултета у Нишу, а у функцији припреме обележавања 10. годишњице Департмана (2022). |
| **Циљ пројекта** | Навести циљ пројекта који описује жељену промену чијем остваривању ће допринети реализација пројектних активности.  Циљ Пројекта је подстицање академско-стручне и интелектуалне размене као и јачање сарадње стручњака из области романистике и других сродних области, са акцентом на припрему обележавања велике годишњице Департмана, кроз дотеривање текстова на сајту Факултета, блогу и на страницама Департмана на друштвеним мрежама, њихов превод на француски, побољшање рада мреже наставника француског језика и књижевности, као и алумни организације, повезивање са другим институцијама, повећање видљивости Департмана, писање и објављивање научних и стручних радова у часописима, припрему организовања научног скупа и објављивања зборника радова. |
| **Специфични циљеви** | Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.  У оквиру датог пројекта предложене су и додатне активности:  1) ***Месец франкофоније***  У оквиру обележавања јубилеја Факултета, Департман ће организовати читав низ стручних предавања, промоција, такмичења намењених студентима и наставницима, али и ђацима и запосленим у основним и средњим школама.  2) ***Молијерови дани***  У оквиру *Молијерових дана* француски књижевници који долазе у Србију, у сарадњи са наставницима и студентима Департмана, организују књижевне вечери и промоције књига и аутора на Филозофском факултету Универзитета у Нишу.  3) ***Награда Гонкур – српски избор***  Сваке године 15 студената Департмана за француски језик и књижевност са 3. и 4. године ОАС, као и мастерских и докторских студија учествују у жирију за доделу *Награде Гонкур – српски избор*.  *Награда Гонкур – српски избор* постала је важан културни догађај у Србији. Она сваке године привлачи велику медијску пажњу, те тако представља значајан успех у промовисању Факултета и Департмана, али и велики корак у подстицању студената и мотивисању будућих бруцоша.  4) ***Промоција Департмана и Факултета***  Континуирано промовисање Департмана и Факултета у средњим школама, ради повећања броја заинтересованих за студије француског језика и књижевности.  5) ***Радионице***  Организација округлих столова, предавања и радионица за студенте и будуће студенте (средњошколце), организовање мреже наставника и алумни организације, а све у циљу промовисања француског језика, књижевности и културе.  6) ***Романистика и словенски језици, књижевности и културе у контакту и дисконтакту*** – наставак научног пројекта Департмана |
| **Задаци** | Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.  Задаци на предложеном пројекту:   1. **Радови**: истраживање и објављивање науних и стручних радова у оквиру науног пројекта Департмана 2. **Међународна сарадња** 3. **Промоције** 4. **Предавања** 5. **Манифестације**: *Молијерови дани* и избор за *Награду Гонкур – српски избор* 6. **Сајт и мреже**: сређивање текстова о Департману на сајту Факултета, блогу и друштвеним мрежама Департмана, као и превод на француски 7. **Радионице и мрежа наставника**: 8. *„France, mère des arts“: шетња кроз културну историју Француске* 9. *„Sous le ciel de Paris“: култруно-историјски споменици Париза* 10. *„Aux Champs-Elysées“: преглед француске шансоне* 11. *„Au bout de souffle“: великани француске кинематографије* 12. *У потрази за Гонкуром* 13. *Позориште и ми: на разговору са Балканским прециозама* 14. *Подршка ученицима у припреми за полагање ДЕЛФ и пријемног испита за упис у билингвална француско-српска одељења* 15. *Интензивни курс француског језика за бруцоше почетнике* 16. *Било куда француски свуда* 17. *Бирам француски: француски језик за основце* 18. *Стручни семинар за професоре француског језика и професоре двојезичних одељења* 19. **Промотивне активности** – обилазак школа и радионице из каталога активности |
| **Очекивани исходи / резултати** | Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.  У оквиру пројекта, биће промовисани француски језик, књижевност и култура, франкофонија и њихово присуство у нашој средини.  Биће обављена припрема за обележавање 10. годишњице од оснивања Департмана за француски језик и књижевност  У оквиру *Молијерових дана* биће промовисана француска књижевност и култура, али и Филозофски факултет у Нишу и Департман за француски језик и књижевност, чиме ће се повећати мотивисаност студената и будућих кандидата за студије француског језика и књижевности.  Студенти и наставници учествоваће у дедељивању *Награде Гонур студената Србије*.  У оквиру радионица студенти, ученици и наставници ће се подстицати на стицање нових знања и вештина о француском језику, књижевности, култури, франкофонији и њеним вредностима.  Биће постигнута већа видљивост Департмана и Факултета, успостављена алумни организација и побољшан рад мреже наставника, као и међународна сарадња. Такође, сајт Департмана и Факултета биће, у сарадњи са студентима, преведен на француски.  Биће објављен велики број радова у оквиру научног пројекта Департмана *Романистика и словенски језици, књижевности и културе у контакту и дисконтакту* |
| **Чланови пројектног тима** | Навести имена свих учесника у реализацији пројектних активности.  1) проф. др Селена Станковић,  2) проф. др Иван Јовановић,  3) проф. др Нермин Вучељ,  4) доц. др Никола Бјелић,  5) доц. др Ивана Миљковић,  6) доц. др Владимир Ђурић,  7) доц. др Јелена Јаћовић,  8) Наташа Игњатовић, МА,  9) Наташа Живић, МА,  10) Вања Цветковић, МА,  11) Стефан Здравковић, МА,  12) Софија Филиповић, МА. |

**Временски план реализације пројекта**

**(планирати конкретне кораке у реализацији пројекта по месецима, почев од 1. марта 2022. до 30. маја 2022. године):**

|  |  |  |  |  |  |
| --- | --- | --- | --- | --- | --- |
| **Активност** | **Реализатори** | **Трајање у недељама** | **III** | **IV** | **V** |
| *Месец франкофоније* | Наставници и сарадници Департмана | 4 | 4 |  |  |
| *Молијерови дани* | Проф. др Нермин Вучељ, доц. др Никола Бјелић, доц. др Владимир Ђурић, мср Вања Цветковић | 2 |  |  | 2 |
| Награда Гонкур – српски избор | Доц. др Никола Бјелић, проф. др Нермин Вучељ, доц. др Владимир Ђурић, мср Вања Цветковић | 12 | 4 | 4 | 3 |
| Промоција Департмана | Наставници и сарадници Департмана | континуирано | 4 | 4 | 4 |
| Радионице | Наставници и сарадници Департмана |  | 2 | 2 | 2 |
| Међународна сарадња | Проф. др Селена Станковић, проф. др Иван Јовановић | континуирано |  |  |  |
| *Романистика и словенски језици, књижевности и културе у контакту и дисконтакту* | Наставници и сарадници Департмана | континуирано |  |  |  |
| Сајт и мреже | Доц. др Јелена Јаћовић, доц. др Ивана Миљковић, мср Наташа Живић, мср Наташа Игњатовић, мср Стефан Здравковић, мср Софија Филиповић | 12 | 3 | 3 | 3 |
| Промоција француских писаца | Доц. др Никола Бјелић | 1 | 1 |  |  |
| Учешће на конференцијама | Наставници и сарадници Департмана | континуирано |  |  |  |
| Објављивање радова | Наставници и сарадници Департмана | континуирано |  |  |  |
| Припрема обележавања 10. годишњице Департмана | Наставници и сарадници Департмана | континуирано |  |  |  |